open-index/open-wikipedia-markdown huggingface dataset:
Juriuzanė (upė)

**Juriuzanė** (, ) – upė Rusijoje, rytų Baškirijoje ir Čeliabinsko srityje; Ufos kairysis intakas (Kamos baseinas). Prasideda Pietinio Uralo vakariniuose šlaituose, į šiaurę nuo Jamantau masyvo, Pietų Uralo rezervate. Aukštupyje teka į šiaurę siaurais, skardingais tarpukalnių slėniais. Toliau Čeliabinsko srityje teka į vakarus, čia slėnis išplatėja. Žemupyje srūva į šiaurės vakarus vėl pro Baškiriją, siauru slėniu, kertančiu Ufos plynaukštę. Įteka į ant Ufos sudarytą Pavlovkos tvenkinį.

Didesni intakai: Katavas (kairieji), Tiuliukas, Bereziakas, Bulanka, Košeliovka, Didžioji Berdiaška (dešinieji).

Mityba mišri, daugiausia srūva sniego tirpsmo vandenimis. Pavasarį nuteka ~60 % metinio nuotėkio; vasarą dažni poplūdžiai. Užšąla lapkričio viduryje, atitirpsta balandį. Juriuzanė naudota miško plukdymui, 15 km žemupio ruožas buvo laivuojamas. Ties Juriuzanės miestu patvenkta. Naudojama vandens turizmo reikmėms.

Prie upės įsikūrę Juriuzanės, Triochgorno, Ust Katavo miestai (Čeliabinsko sr.), stambi Malojazo (Baškirija) gyvenvietė.

Upėvardis kildinamas iš baškirų *юр, йур* „didelis“ ir *үҙән* „upė, slėnis“ ir galimai reiškia „didelė upė“.

## Šaltiniai
Juriuzanė

**Juriuzanė** gali reikšti:
* Juriuzanė – upė Rusijoje (Baškirijoje ir Čeliabinsko sr.);
* Juriuzanė – miestas Rusijoje, Čeliabinsko sr.
Ufos plynaukštė

**Ufos plynaukštė** (, ) – plynaukštė Rusijoje, vidurio ir pietų Prieuralėje, Baškirijos, Permės krašto ir Sverdlovsko srities teritorijose, Ufos upės baseine. Būdingas aukštis 350–450 m, didžiausias – 517 m. Rytuose plynaukštę juosia iki 100 m aukščio skardis, o vakaruose leidžiasi palengva ir pereina į Rytų Europos lygumą.

Ufos plynaukštė sudaryta iš klinties, dolomito, smiltainio, paplitę karstiniai reiškiniai. Upės (Ufa, Juriuzanė, Ajus, Sarsas, Tiujis) teka giliais, skardingais slėniais. Paviršių dengia plačialapių ir tamsieji spygliuočių miškai.

## Šaltiniai
Risto Ryti

**Risto Heikki Ryti** (1889 m. vasario 3 d. – 1956 m. spalio 25 d.) – penktasis Suomijos prezidentas (1940–1944 m.). Politiko karjerą pradėjo ekonomikos srityje, turėjo daug tarptautinių kontaktų bankininkystės srityje bei Tautų Sąjungoje. Per Žiemos karą ir laikotarpį iki Karo tąsos buvo premjerministras. Tolesniojo karo metu buvo prezidentu. Po karo buvo pagrindinis kaltinamasis Suomijos karo atsakomybės proceso metu ir buvo nuteistas ilgiausia įkalinimo bausme (10 metų).

## Ankstyvasis laikotarpis ir karjera

Risto Ryti gimė Huitinene, Satakuntoje, buvo vienas iš septynių brolių. Jo tėvai buvo Kaarle Evert Ryti, ūkininkas, ir Ida Vivika Junttila. Nors ir buvo valstiečių kilmės ir turėjo prisidėti prie šeimos ūkio darbų Risto Ryti buvo linkęs į knygas ir studijas.

Ryti baigus mokslus 1909 m. Suomijoje prasidėjo antroji rusifikacijos banga. Traukdamasis nuo represyvios sostinės politinės atmosferos Ryti grįžo į Satakuntą, kur ėmė dirbti advokatu Raumoje. Tuo pačiu Ryti tęsė mokslus ir 1912 m. tapo teisės magistru. 1914 m. pavasarį išvyko į Oksfordą studijuoti jūrų teisės, bet prasidėjus Pirmajam pasauliniam karui grįžo į Suomiją.

## Nuorodos
Inzeras

**Inzeras** (, ) – upė Rusijoje, vidurio Baškirijoje; Simo kairysis intakas (Kamos baseinas). Prasideda Pietinio Uralo vakariniuose šlaituose. Teka daugiausia link vakarų giliu, miškingu tarpukalnių slėniu, prateka Pietų Uralo rezervato teritoriją. Aukštupyje dar vadinamas ***Didžiuoju Inzeru***. Žemupio tėkmė lėtesnė, ramesnė. Įteka į Simą ties Askanyšu, 6 km nuo jo žiočių.

Didesni intakai: Siuriunziakas, Manairas, Basu, Askinas (kairieji), Mažasis Inzeras, Tiulmenė (dešinieji).

Užšąla lapkričio viduryje, atitirpsta balandį. Upė naudota miško plukdymui. Pagrindinė gyvenvietė prie upės – Inzeras.

## Šaltiniai
Aslikulis

**Aslikulis** arba ***Asylykulis*** (, ) – ežeras Rusijoje, didžiausias savaiminis ežeras Baškirijoje. Telkšo Davlekanovo rajone, 27 km į šiaurės vakarus nuo Davlekanovo, plačiame duburyje šalia šiaurės rytinių Belebėjaus aukštumos pakraščių.

Ežero ilgis 7 km, plotis iki 5 km. Krantai statūs, skardingi, vietomis siekia 370 m aukštį. Ežero vanduo sūrokas, aukšta mineralizacija. Aslykulį maitina mišrios kilmės vandenys (lietaus, sniego tirpsmo, požeminiai).

Ežero pakrantės apaugusios švendrais, nendrėmis, toliau ant kranto auga liepų, ąžuolų ir beržų miškai, yra stepių plotų, druskynių. Aplink seniau augę spygliuočių miškai iki XX a. vid. iškirsti. Ežere veisiasi lydekos, ešeriai, karpiai, lynai, sykai, kuojos, starkiai, vėgėlės, seliavos, pakrantėse peri vandens paukščiai. 2009 m. Aslikulis paskelbtas gamtiniu parku.

Ežerėvardis kilęs iš baškirų *асылы* („šakotas“) ir *күл* („ežeras“). Pakrantėse įsikūrę kaimai: Burangulovas, Kupojarovas, Jangi Turmušas.


Озеро Аслы-Куль 2.jpg|Vaizdas nuo kranto
CTVLUfp1MU8.jpg|Vaizdas nuo skardžio
Прекрасный вид на озеро Асылыкуль.jpg|Skardingi Aslikulio krantai


## Šaltiniai
1965 m. pasaulio moterų rankinio čempionatas

**1965 m. pasaulio moterų rankinio čempionatas** – 3-asis pasaulio moterų rankinio čempionatas, kuris vyko 1965 m. lapkričio 7 - lapkričio 13 dienomis Dortmundo, Bochumo, Breisgau Freiburge, Vakarų Berlyno ir Hanoverio miestuose Vakarų Vokietijoje. 

Čempionato nugalėtojomis pirmą kartą tapo Vengrijos rinktinė. Čempionate taip pat turėjo varžytis Tarybų Sąjungos rinktinė, kuri pasitraukė iš čempionato protestuodama dėl varžybų Vakarų Berlyno teritorijoje. Nyderlandai pelnė teisę pakeisti Tarybų Sąjungą, bet čempionate pasirodyti nesutiko.

## Grupinės varžybos
### A grupė

### B grupė

## Klasifikacinis etapas
;7 vieta

;5 vieta

;Bronzinis finalas

; Auksinis finalas

## Šaltiniai
1971 m. pasaulio moterų rankinio čempionatas

**1971 m. pasaulio moterų rankinio čempionatas** – 4-asis pasaulio moterų rankinio čempionatas, kuris vyko 1971 m. gruodžio 11 - gruodžio 19 dienomis Arnhemo, Groningeno, Roterdamo ir Utrechto miestuose Nyderlanduose.

Čempionato nugalėtojomis pirmą kartą tapo Rytų Vokietijos rinktinė.

## Grupinės varžybos
### A grupė

### B grupė

### C grupė

## Pagrindinis turas
### 1 grupė

### 2 grupė

## Kvalifikacinis etapas
### Dėl 7-9 vietų

### Finalai

;5 vieta

;Bronzinis finalas

; Auksinis finalas

## Šaltiniai
VDR moterų rankinio rinktinė

**VDR moterų rankinio rinktinė** – komanda atstovavusi buvusią Vokietijos Demokratinės Respublikos valstybę tarptautinėse moterų varžybose. Rinktinė tris kartus tapo pasaulio čempione.

## Dalyvavimas čempionatuose

### Olimpinės žaidynės

## Šaltiniai
The Thom Bell Sessions

**„The Thom Bell Sessions“** – britų atlikėjo Elton John EP'as, įrašytas 1977 m. rudenį, bet išleistas „MCA Records“ leidėjų kompanijos tik 1979 m. Priešingai nei prieš tai įrašytuose albumuose, šiame EP'e negroja Eltono grupė. Tai buvo projektas tarp jo ir ritmenbliuzo muzikos kūrėjo ir prodiuserio Thom Bell'o, kuris prieš tai yra dirbęs su tokiomis grupėmis kaip „The Stylistics“, „The Delfonics“ bei „The Spinners“. Nors Eltonas buvo labai nusiteikęs dirbti su soulo muzika, tačiau bendradarbiavimas tarpusavy su prodiuseriu nebuvo labai sėkmingas, tad albumas buvo nutrauktas kurti, dar prieš jį išleidžiant. Įrašinėjant šį EP, Thom Bell'as patarė Eltonui dainuoti žemesniu registru. 

Iš viso buvo įrašytos 6 dainos 1977 m. tačiau 1979 m. buvo išleistos tik viso labo 3 dainos. Iš šio projekto buvo išleistas ir vienas singlas – „Mama Can't Buy You Love“, kuris užėmė 9-ą vietą „Billboard Hot 100“ sąraše 1979 m. rugpjūtį. 

## Dainų sąrašas

#### Pirmoji pusė

# „Three Way Love Affair“ (LeRoy Bell, Casey James) – 5:31
# „Mama Can't Buy You Love“ (L. Bell, James) – 4:03

#### Antroji pusė

# „Are You Ready for Love“ (L. Bell, Thom Bell, James) – 8:31
Boeing KC-46 Pegasus

**Boeing KC-46 Pegasus** – transportavimo ir kuro papildymo ore lėktuvas, gaminamas kompanijos Boeing pasitelkiant orlaivio Boeing 767 bazę. 2011 m. šis lėktuvas laimėjo konkursą ir buvo pasirinktas pakeisti senuosius Boeing KC-135 Stratotanker orlaivius JAV pajėgose.

Pirmasis lėktuvas Jungtinių Valstijų karinėms oro pajėgoms buvo pristatytas 2019 m. sausio 10 d.

## Lėktuvas

Šis orlaivis sukurtas iš standartinio Boeing 767. Skrydžių valdymo kabinoje yra vietos 4 ekipažo nariams, salone – 15 sėdimų vietų keleiviams. Salonas gali būti perdarytas papildomiems 58 keleiviams arba į 18 palečių krovinių skyrių. Lėktuvo gale taip pat gali būti įrengtos vietos 58 pacientų gultams.

## Istorija
Pirmasis užsakytas KC-46 pasiekė McConnell oro bazę 2019 m. sausio 10 d. 

Sausio 25 d. dar du orlaiviai papildė šią bazę, o po 6 dienų Boeing atsiuntė dar 2 vienetus.

Vasario 3 d. savo pirmuosius du orlaivius gavo Altus karinė bazė.

2015 m. KC-46 orlaivius užsakė Japonijos karinės oro pajėgos. Pirmieji lėktuvai jas pasieks 2020 m.

## Specifikacija
* **Įgula:** 2 pilotai, 1 kuro papildymo sistemos operatorius
* **Talpa:** iki 114 keleivių, aštuoniolika 463 l talpos palečių arba 58 pacientai
* **Varikliai:** 2 Pratt & Whitney PW4062 turbovarikliai (282 kN kiekvienas).
* **[[V greičiai|Didžiausias greitis]]:**  914 km/val (Mach 0,86; 570 mph)
* **Kreiserinis greitis:** 851 km/val (Mach 0,80; 530 mph)
* **Skrydžio nuotolis:** 11830 km
* **Skrydžio aukštis:**  12200 m (40100 pėdų)

## Šaltiniai

## Nuorodos
*Boeing KC-46 Pegasus gamintojo tinklapyje
Ivan Hladík

**Ivanas Hladíkas** (*Ivan Hladík*, g. 1993 m. sausio 30 d.) – futbolininkas iš Slovakijos, gynėjas.

## Karjera
Žaidė gimtinėje. Nuo 2010 m. priklausė FK Senica, tačiau buvo skolinamas žemesniųjų divizionų klubams.

Nuo 2016 m. rungtyniavo stipriausioje šalies komandoje – Trnavos „Spartak“.

Nuo 2019 m. FK Sūduva narys. A lygoje sužaidė 16 rungtynių, per kurias dukart buvo įspėtas. Sužaidė 4 LFF taurės turnyro ir 3 Europos taurių turnyrų mačus.

2019 m. lapkritį pranešta, kad sutartis su žaidėju pratęsta dar vienam sezonui.

Nuo 2021 m. sausio mėn. atstovavo MKS Puszcza Niepołomice (Lenkija). Nuo 2022 m. rungtyniavo ŠKF Sereď (Slovakija).

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
**[[FC Spartak Trnava]]**
: 2017, 2018 (šalies čempionas);

**[[FK Sūduva Marijampolė]]**
* **[[A lyga]]**
: čempionas: 2019
: vicečempionas: 2020
: LFF taurės laimėtojas: 2019

## Išnašos

## Nuorodos
* Eurofotbal.cz svetainė
* Globalsportsarchive
Satonas

**Satonas** () – pietinis Londono rajonas.

Satonas pirmąkart paminėtas 1086 m. „Paskutiniojo teismo knygoje“, kaip miestelis turintis dvi bažnyčias ir apie 30 namų. 1847 m. su Didžiuoju Londonu buvo sujungtas geležinkeliu. 1965 m. buvo prijungtas prie Londono.

Satone yra keturios saugomos teritorijos, įsikūrusios tarptautinės kompanijos. Yra geležinkelio stotis, vėžio tyrimų institutas, karo aukų memorialas, baptistų, metodistų, anglikonų, katalikų bažnyčios.

Nusikaltimų lygis yra vienas mažiausių Londone.
Londono tiltas

**Londono tiltas** () – tiltas Londone, Soutvorko rajone, nutiestas per Temzės upę. Naujausias tiltas atidarytas 1973 m., nors šioje vietoje tiltas stovėjo nuo romėnų laikų.

Senieji tiltai buvo buvo statomi iš medžio, kol 1176 m. buvo pastatytas akmeninis arkinis tiltas. 1832 m. pastatytas naujesnis tiltas. 1973 m. karalienė Elžbieta II atidarė modernų tiltą. Yra zonos pėstiesiems, dviratininkams. 

2017 m. ant tilto buvo surengtas teroristinis išpuolis, kuomet teroristai vairuodami sunkvežimį, pasuko į žmonių pilną taką. Žuvo 8 žmonės, sužeisti – 48.

## Šaltiniai
Sajāja bramaņi

***Sajāja bramaņi*** (iš latvių k. „sujojo bramaniai“) – latvių liaudies daina.

## Daina
Daina Krišjanio Baruono buvo užrašyta iš pateikėjo F. Rekio (*Reķis F.*) Kuldygos apskrities Rendės valsčiuje. Pateikiamas toks dainos tekstas:

Žinomos ir kitos šios dainos atmainos, kur vietoje žodžio *bramaņi* vartojamas *bajāri* („bajorai“), pvz.:

Kitur vietoje kardų minima, kad bajorai/bramaniai „surišo žirgus“ (*sasēja kumeļus*).

## Mitinė simbolika
Tyrėjų dėmesį patraukė dainos mitinė kosmologinė simbolika. Dainoje *Sajāja bramaņi* itin būdinga archajiška indoeuropietiška skaičiaus „devyni“ simbolika, taip pat vieno daikto atsiradimo iš kito principas. Atmetant falsifikacijos galimybę, pabrėžiama, kad dainoje išlikusi senovinė silabinė kvantitatyvinė metrika.

## Bramaniai
Atkreiptas dėmesys į žodį *bramaņi*, kurio reikšmė ir etimologija miglota. Užfiksuota jo reikšmė „bajoras, didikas; galingas, drąsus žmogus“ Kalbininkas Janis Endzelynas išsakė prielaidą, kad šis žodis galėjo būti kilęs iš germanų kalbų ( „džiaugtis“). Janina Kursitė, tuo tarpu, atkreipė dėmesį, kad šis žodis turi daug sinonimų (*brammanis, brasmanis, brakmanis, brakulanis, brokulans* ir kt.). Žinomos pavardės *Bramanis, Brammanis*, vietovardžiai * Bramaņi* (Preilių sav.), *Bramaniški* (Daugpilio sav.), *Brammaņi* (Balvių sav.). Etnologės nuomone, įvedus krikščionybę šis žodis patyrė degradaciją – nuo „šventikas, žynys, burtininkas“ iki „bajoras“, galiausiai „šeimininkas“. Janina Kursitė rekonstruoja tokias žodžio *brammanis* reikšmes: 1) „didžiūnas, aukštuomenės žmogus“, 2) „galingas, stiprus žmogus“, 3) „pasipūtėlis, gražbylis“, 4) „kunigas, šventikas“. Etimologinės sąsajos su  „brahmanas“ (=šventikas, kunigas) neaiškios.

## Dainos panaudojimas
Daina *Sajāja bramaņi* buvo atkurta pritaikius jai Rokiškio krašto dainos *Turėjo liepa* melodiją. Latvijos folkloro kolektyvo „Rasa“ atliktą šią dainą savo kūrinyje *Beyond the Invisible* panaudojo grupė „Enigma“. Taip pat dar keletas įvairių Latvijos muzikos atlikėjų yra įdainavę šią dainą.

## Šaltiniai

## Nuorodos
* Ansamblio „Rasa“ sutartinė ''Sajāja bramaņi''
* Saules taka. ''Sajāja bramaņi''
Šilo ežeras (Zarasų r.)

**Šilo ežeras** – ežeras Lietuvoje, Zarasų rajone, 2 km į šiaurės vakarus nuo Antalieptės, Sruogiškių miške. Ežero ilgis iš šiaurės į pietus – 0,3 km, plotis – iki 0,21 km. Altitudė 110,2 m. Krantai žemi, ištisai apaugę medžiais. Šiaurėje išteka upelis link žuvininkystės ūkio tvenkinio (Šventosios upės baseinas). Ties pietrytine pakrante telkšo Tylio ežeras. Rytinėje pakrantėje įsikūręs Šilinės kaimas, eina kelias .

## Šaltiniai
Kloviškių ąžuolas

**Kloviškių ąžuolas** – Zarasų rajone, Kloviškių kaime (Degučių sen.) augantis išskirtinis ąžuolas, saugomas botaninis gamtos paveldo objektas. Ąžuolas stūkso prie kelio , pusiaukelėje tarp Baibių ir Vajasiškio, apie 3 km į pietus nuo kelio  (iš Baibių). Medis aptvertas apsaugine tvorele, pažymėtas informacine lenta.

Objektą saugomu paskelbė Zarasų rajono savivaldybės taryba 2016 m. spalio 28 d. sprendimu Nr. T-241

## Duomenys

* Medžio rūšis: paprastasis ąžuolas (*Quercus robur L.*)
* Aukštis: 20,0 m
* Kamieno apimtis: 3,58 m
* Lajos plotis: 18 m

## Nuorodos

* Saugomų teritorijų valstybės kadastras
Victim of Love (Elton John albumas)

„**Victim of Love**“ – tryliktasis britų atlikėjo Elton John studijinis albumas, išleistas 1979 m. Albume groja disko žanro muzika, nors buvo išleista gerokai vėliau po disko muzikos bangos, dėl ko tai yra nelabai sėkmingas albumas ir kritikų dažnai vertinamas kaip vienas prasčiausių Eltono Džono darbų. Kita vertus, singlas tokiu pačiu pat pavadinimu kaip ir albumas – „Victim of Love“ kažkiek susilaukė sėkmės, užimdamas 31-ąją vietą Jungtinių Valstijų „Billboard Hot 100“ sąraše, 38-ąją vietą Australijoje ir 46-ąją vietą Kanadoje, nors kitame pastarosios „Canadian Adult Contemporary“ sąraše užėmė 11-ą vietą. Disko kategorijoje, tai yra „Billboard Disco Top 100“ (JAV) sąraše, užėmė tik 55-ąją vietą.

Albumas trunka tik apie 35 minutes – tai trumpiausias Eltono Džono studijinis albumas per jo visą karjerą, įskaitant ir tai, kad jis yra netipinis. Šį albumą įrašinėjant jis nekūrė melodijų, nei tekstų ir negrojo pianinu ar klavišiniais. Vienintelis jo įnašas tai tik vokalai. Taipogi šio albumo platinti jis nelabai stengėsi, savo koncertuose ir kituose pasirodymuose niekada negrojo nei vienos iš šio albumo dainų.

## Dainų sąrašas

#### Pirmoji pusė

# „Johnny B. Goode“ (Chuck Berry) – 8:06
# „Warm Love in a Cold World“ (Pete Bellotte, Stefan Wisnet, Gunther Moll) – 4:30
# „Born Bad“ (Bellotte, Geoff Bastow) – 5:16

#### Antroji pusė

# „Thunder in the Night“ (Bellotte, Michael Hofmann) – 4:40
# „Spotlight“ (Bellotte, Wisnet, Moll) – 4:24
# „Street Boogie“ (Bellotte, Wisnet, Moll) – 3:56
# „Victim of Love“ (Bellotte, Sylvester Levay, Jerry Rix) – 4:52

## Išnašos
Tuimazas

**Tuimazas** (bašk. ir ) – miestas Rusijoje, vakarų Baškirijoje, į vakarus nuo Ufos, Bugulmos–Belebėjaus aukštumoje, Usenės dešiniajame krante. Geležinkelio stotis prie Bugulmos–Ufos ruožo. Vystoma tekstilės (gelumbės, neaustų medžiagų), popieriaus ir kartono, polietileno, statybinių medžiagų (gelžbetonio, plytų, betono), mašinų ir įrengimų gamybos, baldų, stiklo, chemijos, dujų perdirbimo pramonė. Apylinkėse plyti naftos verslovių kompleksas. Veikia keletas kolegijų, technikumas, krašto muziejus, kultūros namai.

2010 m. 25,2 % miesto gyventojų buvo rusai, 22 % – baškirai, 46,8 % – totoriai, 1,7 % – čiuvašai, 2,1 % – mariai.

## Istorija

Tuimazas ėmė kurtis XX a. pradžioje, statant geležinkelį ir prie Usmanės pastačius malūną. Augti pradėjo 1937 m. pradėjus naftos gavybą, bet ypač augti Tuimazas pradėjo XX a. 7–8 dešimtmečiais, plėtojant sunkiąją pramonę. Miestas nuo 1960 m.

## Sportas
* FK Spartak (futbolo klubas);
* „Spartako“ stadionas, kurio talpa 4 tūkst. žiūrovų.

## Šaltiniai
Učialas

**Učialas** (bašk. ir ) – miestas Rusijoje, rytų Baškirijoje, 112 km į šiaurę nuo Magnitogorsko, Užuralėje, Uraltau kalnagūbrio papėdėje. Apylinkėse yra Uralo upės ištakos, gausu nedidelių ežerų. Į šalimą Učialo gyvenvietę ateina geležinkelio atšaka iš Miaso. Greta eina Miaso–Belorecko plentas. Vystoma kalnakasybos, statybinių medžiagų ir nerūdinių žaliavų apdirbimo (gelžbetonio, granito apdirbimo), maisto, siuvimo, popieriaus ir kartono pramonė. Veikia kultūros, technologijų kolegijos, Baškirijos universiteto padalinys, krašto muziejus. Miestas ir apylinkės smarkiai užterštos sunkiaisiais metalais.

2010 m. 26,6 % miesto gyventojų buvo rusai, 50,2 % – baškirai, 20,9 % – totoriai.

## Istorija
1930 m. Učialo kaimas tapo rajono centru. XX a. 4–5 dešimtmečiais apylinkėse kastas auksas. 1955 m. aplink statomą kalnakasybos kombinatą ėmė kurtis nauja gyvenvietė. 1963 m. Učialui suteiktas miesto statusas.

## Šaltiniai
Londono Sičio oro uostas

**Londono Sičio oro uostas** () – Jungtinės Karalystės tarptautinis oro uostas. Jis įsikūręs 11 km į rytus nuo Londono centro bei dar arčiau Canary Wharf rajono, taip esant arčiausiai dviejų pagrindinių Londono miesto finansinių centrų. 2017 m. oro uostas aptarnavo virš 4,5 mln. keleivių. Londono Sičio oro uostas pagal keleivių ir orlaivių judėjimų apimtis yra 5-as Londone (po Hitrou, Gatviko, Stanstedo ir Lutono) ir 14-as visoje Jungintėje Karalystėje. 

Šis oro uostas turi vieną 1500 m ilgio kilimo ir tūpimo taką. Dėl šio oro uosto geografinės padėties miesto viduryje, yra ribojami orlaiviai — eismas leidžiamas tik orlaiviams bei įgulai specialiai paruoštiems leistis 5.5° kampu, kuris yra didesnis negu įprastas leidimosi ar kilimo kampas. Airbus A318 yra didžiausias šiame oro uoste naudojamas lėktuvas, su papildomai įdiegta stataus priartėjimo funkcija.

## Skrydžius vykdančios aviakompanijos ir jų kryptys

{| class="wikitable"

British Airways skrydžiai iš Londono Sičio oro uosto į Niujorko JFK oro uostą vyksta su sustojimu Šenono oro uoste papildyti lėktuvą kuru. Taip yra dėl orlaivio svorio apribojimų kylant Londono Sityje. Šio sustojimo metu taip pat atliekama JAV muitinės ir pasienio kontrolės patikra, dėka ko keleiviams atvykus į Niujorko JFK oro uostą nereikia atlikti tų pačių procedūrų iš naujo. Pastebėtina, kad nors skrydis ir vyksta per Šenono oro uostą, bilieto tiesioginiam skrydžiui į jį iš Londono įsigyti negalima.
Admiraliteto arka

**Admiraliteto arka** () – arka Londone, skirianti kultūrinį Londoną nuo Trafalgaro aikštės. 

Arka suprojektuota 1911 m. Astono Vebo. Pagal planą ji turėjo įamžinti karalienės Viktorijos šlovę. Miesto transportas juda pro mažesnius šoninius vartus, taip keldamas mažiau triukšmo. Pagrindiniai vartai atidaromi tik karališkųjų procesijų proga, tuomet pro juos rieda arklių traukiamos karietos.
Pietų Italijos albanai

**Pietų Italijos albanai** () – pietryčių Italijoje gyvenanti etnolingvistinė albanų grupė, daugiausiai gyvenanti Sicilijos, Kalabrijos, Apulijos, Abrucų, Molizės regionuose. Dauguma jų persikėlė į Italiją nuo XV iki XVIII a., kuomet Osmanų imperija įsiveržė į Albanijos teritoriją.

Kultūrą lemia pagrindiniai kalbos, religijos, tradicijų, papročių, meno ir gastronomijos bruožai. Gaminami ***Strangujët*** (kukuliai), ***Bukë*** (duona), ***Të plotit*** (saldus pyragas), ***Likëngë*** (dešrėlės su pankolio sėklomis). Dauguma Italijos albanų yra Romos katalikai.

Atsižvelgiant į istorinius įvykius, Italijos albanų diaspora yra išskirtinė, todėl 2017 m. su Kosovu UNESCO buvo pateiktas prašymas įtraukti Italijos albanus kaip nematerialų žmonijos paveldą.
Lesterio aikštė

**Lesterio aikštė** () – aikštė Londone, pavadinta Lesterio miesto garbei.

Aikštė išgrįsta 1670 m. į pietus nuo Leicester House, buvusios karalių rezidencijos. Prie aikštės gyveno Izaokas Niutonas, vėliau tapytojai Džošua Reinoldsas ir Viljamas Hogartas. Viktorijos laikais čia buvo įkurtos koncertų salės. 1981 m. atidengta Čarlio Čaplino skulptūra. 2012 m. pertvarkyta pietvakarinė pusė, padaugėjo kavinių, kino teatrų.
Vestminsterio katedra

**Vestminsterio katedra** () – neobizantinio stiliaus, 1910 m. pastatyta katedra Vestminsteryje, Londone (Jungtinė Karalystė). Katedrą suprojektavo John Francis Bentley, pastatyta daugiausiai iš plytų, be plieno. Vidus išpuoštas spalvotu marmuru ir sudėtingomis mozaikomis, bet kupolai virš navų tušti, nes pritrūko lėšų.
Tetervinis (Zarasų r., Salako sen.)

**Tetervinis** – ežeras Lietuvoje, Zarasų rajone, 2,5 km į šiaurę nuo Salako, Giteniškės miške. Ežero ilgis iš šiaurės vakarų į pietryčius – 0,51 km, plotis – iki 0,14 km. Altitudė 156,3 m. Krantai žemi, pelkėti, ištisai apaugę medžiais ir krūmais. Iš pietų į šiaurę ežerą prateka Asavo ežero intakas As-1 (Šventosios upės baseinas). Ežeras gausiai užžėlęs vandens augalija, užankantis.

## Šaltiniai
Tylis

**Tylis** arba **Šilinis** – ežeras Lietuvoje, Zarasų rajone, 2 km į šiaurės vakarus nuo Antalieptės, Sruogiškių miške. Ežeras lašo formos, ilgis iš šiaurės į pietus – 0,15 km, plotis – iki 0,12 km. Altitudė 110,2 m. Krantai žemi, sausi, ištisai apaugę medžiais. Ties šiaurvakarine pakrante telkšo didesnis Šilo ežeras. Rytinėje pakrantėje įsikūręs Šilinės kaimas, eina kelias . Ežeras nenutekantis, priklauso Šventosios upės baseinui.

## Šaltiniai
Boeing KC-767

**Boeing KC-767** – transportinis ir kuro papildymo ore lėktuvas, gaminamas kompanijos Boeing pasitelkiant orlaivio Boeing 767 bazę. Šis orlaivis gamybos pradžioje buvo pasirinktas Jungtinių Valstijų karinių oro pajėgų, tačiau 2003 m. gruodį sutartis buvo nutraukta.

KC-767 gaminamas Italijos ir Japonijos karinėms pajėgoms, kurios pradžioje užsakė po 4 tokius orlaivius. 

## Istorija
Italija tapo pirmąja orlaivio užsakove, o 2005 m. jai buvo pristatyti pirmieji lėktuvai. 2011 m. pabaigoje šalį pasiekė dar du šie lėktuvai.

2003 m. sutartį dėl šių orlaivių naudojimo pasirašė Japonijos pajėgos. Pirmieji orlaiviai šalį pasiekė 2008 m. Paskutinis, ketvirtasis, KC-767 Japonijai buvo perduotas 2010 m.

2004 m. Boeing pralaimėjo konkurenciją Airbus A330 MRTT orlaiviui Australijoje. Tais pačiais metais prancūzų orlaivius vietoj KC-767 pasirinko JK Royal Air Force.

2015 m. Pietų Korėja pasirinko pirkti Airbus orlaivius vietoj KC-767.

2011 m. vasario 24 d. JAV karinės pajėgos pasirinko naudoti KC-767 vietoj pasenusių Boeing KC-135 Stratotanker. Boeing pasirinko tiekti kitą orlaivio variantą KC-46 Pegasus.

## Naudotojai
;
* Italijos oro pajėgos - 4 vnt. KC-767A
;
*  Japonijos oro pajėgos - 4 vnt. KC-767J
;
*Brazilijos oro pajėgos - 3 vnt. KC-X2 (užsakyti)
;
*Kolumbijos oro pajėgos  - 1 vnt. 767 MMTT

## Specifikacija
* **Didžiausias greitis:** 915 km/val (570 mph, Mach 0,86)
* **Kruizinis greitis:** 851 km/val (530 mph, Mach 0,80)
* **Skrydžio nuotolis:** 12200 km
* **Skrydžio aukštis:** 12200 m (40100 pėdų)
* **Įgula:** 2 pilotai, 1 kuro papildymo sistemos operatorius
* **Talpa:** iki 200 keleivių arba devyniolika 463 l talpos palečių
* **Varikliai:** 2 General Electric CF6 turbovarikliai (267,8 kN kiekvienas).

## Šaltiniai
Selhersto parkas

**Selhersto parkas** () – futbolo stadionas Selhersto rajone, pietiniame Londone, Anglijoje. Namų rungtynes žaidžia Crystal Palace FC. Stadione telpa 26 125 žiūrovai.

## Istorija

Stadionas atidarytas 1924 m. Stadione taip pat vyko 1948 m. vasaros olimpinių žaidynių futbolo mačai. Šį stadioną taip pat yra nuomavęsi Charlton Athletic FC (1985–1991) ir Wimbledon FC (1991–2003) futbolo klubai.

## Galerija

Selhurst_Park_Holmesdale_Stand.jpg
Selhurst Park.jpg
London - Selhurst Park (stadium of Crystal Palace FC) - Holmesdale Stand - panoramio.jpg


## Šaltiniai
Uolys

**Uolys** – ežeras Lietuvoje, Zarasų rajone, 7,5 km į pietryčius nuo Antalieptės. Ežero ilgis iš šiaurės į pietus – 2,21 km, plotis – iki 0,54 km. Altitudė 143,4 m. Kranto linija labai vingiuota. Krantai daugiausia aukštoki, tik pietvakariuose žemi ir pelkėti – plyti ~ 15 ha dydžio Mineikiškių pelkė. Pietinę ežero dalį supa Daneikių miškas, aplink šiaurinę – plyti pievos ir vietomis dirbami laukai. Pietuose ir šiaurės rytuose upeliais jungiasi su Antalieptės HE tvenkiniu (Šventosios upės baseinas). Šalia įsikūrę Baibių ir Daneikių kaimai.

2014 m. ežere atlikti ichtiologiniai tyrimai parodė skurdžius žuvų išteklius – vyrauja menkavertės ir smulkios žuvys.

Vandenvardis siejamas su žodžiais *uola* ('akmens luitas, akmens kalnas'),  ('žvirgždas').

## Šaltiniai
Craven Cottage

**Craven Cottage** – futbolo stadionas Fulamo rajone, centriniame Londone, Anglijoje. Namų rungtynes žaidžia Fulham FC. Stadione telpa 25 700 žiūrovai.

## Istorija

Pastatytas 1780 m. kaip barono William Craven kotedžas. 1896 m. atidarytas kaip stadionas, pirmosios rungtynės sužaistos spalio 10 d. tarp Fulham FC ir Minerva FC, kurias 4–0 laimėjo Fulamo komanda. Daugiausia žiūrovų buvo 1938 m., kai rungtynes stebėjo 49 335 žmonės (Fulham FC – Millwall FC rungtynės), o rungtynes 2–1 laimėjo šeimininkai.

Stadioną taip pat naudojo Jungtinių Amerikos Valstijų, Australijos, Airijos, Kanados futbolo rinktinės, taip pat rungtynes yra žaidęs Fulham regbio klubas.

## Galerija

Craven_Cottage_LH4736.jpg
Johnny_Haynes_Stand.JPG
Craven_Cottage_Stevenage_Road_Stand.jpg


## Šaltiniai
Griffin Park

**Griffin Park** – buvęs futbolo stadionas Brentforde, didžiajame Londone, Anglijoje. Klubo Brentford FC namų arena. Stadione tilpdavo 12 300 žiūrovai. Stadiono pavadinimas kilo iš grifono (). Kiekviename stadiono kampe buvo po užeigą () – tai buvo vienintelis toks stadionas Jungtinėje Karalystėje.

## Istorija

Stadionas atidarytas 1904 m. Daugiausia žiūrovų buvo 1949 m., kai rungtynes stebėjo 38 678 žmonės. 2020 m. rugpjūčio 26 d. uždarytas, po metų nugriautas.

## Galerija

Griffin_Park,_London,_September_2015.jpg
Griffin_Park,_Brentford,_London,_January_2019.jpg
Griffin_Park_Ealing_Road_stand_May_2005.jpg


## Šaltiniai
Žmogus aukštoje pilyje (serialas)

**Žmogus aukštoje pilyje** () – alternatyvios istorijos TV serialas, sukurtas pagal to paties pavadinimo JAV rašytojo – fantasto Philip K. Dick – romaną. Viso sukurti 4 sezonai po 10 serijų.

Serialo veiksmas vyksta 1962 m. Antrasis pasaulinis karas baigėsi nacių pergale ir dabar JAV teritorija padalinta tarp Trečiojo reicho ir imperialistinės Japonijos, o tarp jų likusi buferinė zona, vadinama neutralia teritorija. Šalyje dar veikia pasipriešinimo judėjimas, kurio atstovus persekioja tiek SS, tiek japonų slaptoji karo policija.

## Pagrindiniai aktoriai
: *Aktorius – vaidmuo*
* Alexa Davalos – Džuliana Krein, mergina iš San Francisko, jos tėvas žuvo kare su japonais. Jos netikra sesuo Trudė susijusi su pasipriešinimo okupantams judėjimu ir po jos mirties Džuliana užima jos vietą
* Rupert Evans – Frenkas Frinkas, Džulianos vaikinas žydas, kurio artimieji nubaudžiami mirties bausme po Džulianos dingimo
* Luke Kleintank – Džo Bleikas, SS šnipas, infiltruotas į pasipriešinimo judėjimą
* Rufus Sewell – Džonas Smitas, SS karininkas, tiesiogiai vadovaujantis Džo Bleiko operacijai
* Cary-Hiroyuki Tagawa – prekybos ministras Tagomis
* Joel de la Fuente – inspektorius Takešis Kido, japonų saugumo tarnybos Kenpeitai darbuotojas
* DJ Qualls – Edas Makartis, Frenko bendradarbis

## Pagrindiniai apdovanojimai
* Emmy – geriausia kinematografija ir geriausias pagrindinių titrų apipavidalinimas (2016)
* Emmy (nominacija) – specialieji efektai (2016, 2017), geriausia kinematografija (2017)
* Saturno apdovanojimas (nominacija) – geriausias serialas (2016, 2017)
* Satelito apdovanojimas (nominacija) – geriausias serialas (2016, 2017)

## Šaltiniai

## Nuodoros
* Oficiali serialo svetainė
Cha cha cha (filmas)

**Cha cha cha** – 2013 m. Italijoje sukurtas kriminalinis filmas.
 
## Pagrindiniai aktoriai
: *Aktorius – vaidmuo*
* Luca Argentero – Korso
* Eva Herzigova – Mišelė
* Pippo Delbono – advokatas
* Pietro Ragusa
* Mimmo Cutichio
* Bebo Storti
* Marco Leonardi

## Turinys

Korso ir Mišelė kažkada buvo pora, tačiau vėliau išsiskyrė. Dabar jis – buvęs policininkas, o ji – ištekėjusi už turtingo advokato. Dabar Mišelė kreipais į jį pagalbos, prašydama pasekti savo sūnų, kurį įtaria tirntį bėdų. Korso seka jį iki naktinio klubo, iš kurio išėjęs vaikinas patenka į avariją ir žūva. Nors viskas atrodo kaip nelaimingas atsitikimas, buvęs policininkas turi įtarimų, kad tai galėjo būti žmogžudystė. 

## Apdovanojimai
* Bastijos itališkų filmų festivalis (nominacija) – žiuri apdovanojimas
* Monrealio filmų festivalis (nominacija) – Grand Prix apdovanojimas
The Den

**The Den** – futbolo stadionas Niukrose, pietrytiniame Londone, Anglijoje. Namų rungtynes žaidžia Millwall FC. Stadione telpa 20 146 žiūrovai.

## Istorija

Stadionas atidarytas 1993 m. ir pakeitė *Senojo Deno* () stadioną. Tai buvo pirmasis naujas vien sėdimųjų vietų stadionas, atidarytas po Teiloro ataskaitos 1990 m.

Vidutinis lankomumas:

* 2017-18: 13,368
* 2016–17: 9,340
* 2015–16: 9,108
* 2014-15: 10,902
* 2013-14: 11,330
* 2012-13: 10,559
* 2011-12: 11,484
* 2010-11: 12,438
* 2009-10: 10,835
* 2008-09: 8,940
* 2007-08: 8,669
* 2006-07: 9,452
* 2005-06: 9,529
* 2004-05: 11,656
* 2003-04: 10,500
* 2002-03: 8,512
* 2001-02: 13,380
* 2000-01: 11,442
* 1999-00: 9,463
* 1998-99: 6,958
* 1997-98: 7,022
* 1996-97: 7,753
* 1995-96: 9,559
* 1994-95: 7,687
* 1993-94: 10,100


## Šaltiniai
Salako šv. Jono Nepomuko koplyčia

**Salako šv. Jono Nepomuko koplyčia** – koplyčia Zarasų rajone, Salake, architektūros ir dailės paminklas. Ji stovi miestelio šiauriniame pakraštyje, aukštame kelio , vedančio į Degučius, šlaite. Iš šios vietos atsiveria miestelio ir Salako Švč. Mergelės Marijos Sopulingosios bažnyčios panorama. 

Koplyčia nuo 1988 m. yra vietinės reikšmės dailės paminklas (Zarasų rajono vykdomojo komiteto 1988-09-14 sprendimas Nr. 190),  1993 m. įrašyta į Kultūros vertybių registrą (). Vadinama tiltų globėjo ir sergėtojo nuo vandens nelaimių Šv. Jono Nepomuko vardu. 
 
## Istorija

Dviaukštė koplyčia Salake pastatyta XX a. pradžioje, o apie 1924 m. restauruota vietos meistro Petro Ivanausko (kitais duomenimis, 1930 m.). 

1996 m. koplytėlė atnaujinta, perdažyta, sutvarkyta jos teritorija. 

## Architektūra

Koplyčia dviaukštė, pastatyta ant betoninių pamatų. Statinys šešiakampio plano, 290 x 240 cm dydžio ir 721 cm aukščio. Abu aukštai vienodos formos, tik antrasis mažesnis. Smailėje ant stogo įtaisytas puošnus kaltinis kryžius. Pirmajame aukšte yra Nukryžiuotojo medinė skulptūra, o antrajame patalpinta šv. Jono Nepomuko skulptūra (ji pakeitė Rūpintojėlio skulptūrą, iš koplyčios dingusią 1968 m.).

## Galerija

Koplyčia Salake.jpg|Pakelė prie koplyčios
Salakas, Lithuania - panoramio (45).jpg|Vaizdas iš toliau
Salako kopyčia, 2 aukštas.jpg|II aukštas
Koplyčia, Salakas.jpg|Kryžius koplyčios viduje
Kryžius ant stogo, Salako koplyčia.jpg|Stogo smailės kryžius


## Bibliografija
* *Salako kraštas* (sud. Vida Girininkienė, Robertas Jurgaitis, Aira Dubikaltienė). Vilnius: Versmė, 2012. ISBN 978-9955-589-29-7  

## Šaltiniai

## Nuorodos

* Salako parapija 
* Salako šv. Jono Nepomuko koplytėlė
Alpinė miglė

**Alpinė miglė** (*Poa alpina*) – miglinių (*Poaceae*) šeimos daugiametis žolinis augalas. Šis augalas yra viviparas, jo sėklos sudygsta dar neišbyrėjusios iš vaisių.

## Šaltiniai
Ahti Karjalainen

**Ahtis Kelė Samulis Karjalainenas** (*Ahti Kalle Samuli Karjalainen*, 1923 m. vasario 10 d. – 1990 m. rugsėjo 7 d.) buvo Suomijos politikas. Jis buvo Agrarų partijos (vėliau žinomos kaip Keskusta, Centro partija) narys ir dvi kadencijas buvo Suomijos premjerministras. Labiausiai žinomas kaip Suomijos užsienio reikalų ministras. A. Karjalainenas laikomas viena įtakingiausių pokario Suomijos politinių figūrų. Kaip ir prezidentas Urho Kekkonen, didelę reikšmę skyrė Suomijos santykiams su Sovietų Sąjunga.

Nuo 1957 m. penkerius metus A. Karjalainenas buvo iždo ministras, užsienio reikalų ministras, prekybos ir pramonės ministras. Pirmąją savo vyriausybę sudarė 1962 m. balandžio 13 d. ir poste buvo iki 1963 m. gruodžio. Antrą kartą premjerministru buvo nuo 1970 m. liepos 15 d. iki 1971 m. spalio 29 d. Įvairiose pozicijose ministru liko iki 1977 m. gegužės. 1966 m. pirmą kartą tapo Suomijos parlamento nariu ir juo išbuvo 13 metų.

1950 m. Kekonenas paskyrė savo pirmosios vyriausybės svarbiausiuoju sekretoriumi. Taip prasidėjo ilgalaikis bendradarbiavimas tarp Kekkoneno ir Karjalaineno, kuris truko daugiau nei 20 metų. Jų bendradarbiavimas septintajame ir aštuntojo dešimtmečio pradžioje buvo toks artimas, kad Karjalainenas daugelio buvo laikomas Kekoneno kronprincu. Jų partnerystė baigėsi, kai Kekonenas paleido antrąją Karjalaineno vyriausybę 1971 m.

1981 m. Karjalainenas iškėlė savo kandidatūrą prezidento rinkimams nuo Centro partijos, tačiau pralaimėjo Johannes Virolainenui. Rinkimus galiausiai laimėjo Mauno Koivisto, kuris 1982 m. sausį prezidento poste pakeitė Kekoneną.

A. Karjalainenas sėkmingai dirbo Suomijos banke. Nuo 1953 iki 1957 m. jis buvo banko tyrimų įstaigos direktoriumi, o 1958 m. buvo išrinktas į banko valdybą. Nuo 1979 m. Karjalainenas buvo Suomijos banko valdytojo pavaduotoju, 1979–1982 m. valdybos pirmininku, 1982–1983 m. buvo banko valdytoju.

A. Karjalainenas buvo politikos mokslų daktaras, jo daktaro disertacijos tema „Ryšiai tarp Suomijos banko monetarinės politikos ir valstybės ekonomikos nuo 1811 iki 1953 m. daugiausia likvidumo analizės aspektu“.

Vėlyvasis Karjalaineno politinės karjeros etapas buvo ženkliai paveiktas jo alkoholizmo – iš ministro pirmininko posto jam teko pasitraukti kilus nacionaliniam skandalui, kai jis buvo sulaikytas, nes vairavo girtas.

## Nuorodos
21 at 33

**„21 at 33“** – keturioliktas studijinis britų atlikėjo Elton John albumas, išleistas 1980 m. gegužės 13 d. Įskaitant ir nestudijinius albumus, tai dvidešimt pirmasis Eltono Džono albumas, o išleistas, kai jam buvo 33 metai – nuo to kilo ir albumo pavadinimas. Jis buvo įrašytas „Super Bear Studios“ įrašų studijoje, Nicoje (Prancūzija), 1979 m. ir „Rumbo Recorders“ bei „Sunset Sound“ įrašų studijose Los Andžele (JAV) 1980 m. Albumo kopijų buvo parduota daugiau kaip 900 000 Amerikos Valstijose, ir nedaug trūksta, kad taptų platininiu. 

## Dainų sąrašas

#### Pirmoji pusė

# „Chasing the Crown“ (Elton John, Bernie Taupin) – 5:36
# „Little Jeannie“ (John, Gary Osborne) – 5:14
# „Sartorial Eloquence“ (John, Tom Robinson) – 4:45
# „Two Rooms at the End of the World“ (John, Taupin) – 5:40

#### Antroji pusė

# „White Lady White Powder“ (John, Taupin) – 4:34
# „Dear God“ (John, Osborne) – 3:47
# „Never Gonna Fall in Love Again“ (John, Robinson) – 4:09
# „Take Me Back“ (John, Osborne) – 3:52
# „Give Me the Love“ (John, Judie Tzuke) – 5:30

## Išnašos
Bernie Taupin

**Bernard John Taupin** (g. 1950 m. gegužės 22 d.) – britų dainų tekstų autorius, poetas ir dainininkas. Geriausiai žinomas dėl savo ilgo bendradarbiavimo su britų atlikėju Eltonu Džonu, jie abu kuria dainas jau nuo 1967 m. Bernie taip pat yra dirbęs šiek tiek ir su kitais atlikėjais.

## Darbai
Be dainų tekstų sukūrimo, Bernis yra išleidęs ir kelis albumus, iš jų – tris solinius.

### Solo albumai

* 1971 – *Taupin*
* 1980 – *He Who Rides the Tiger*
* 1987 – *Tribe*

### Su „Farm Dogs“

* 1996 – *Last Stand in Open Country*
* 1998 – *Immigrant Sons*
Bebrinė (Luodis)

**Bebrinė**, arba **Bebrynė** – Rytų Lietuvos upelis, apie 4 km ilgio, įtekantis į Luodžio ežerą Salako miestelio pietryčiuose, Zarasų rajone. Vandentakio kodas LR upių klasifikatoriuje – 12210006, oficialiai įvardijamas kaip **Ld-4**.

Upelio ištakos - ties Liudvinavos kaimu, 4 km į pietvakarius nuo Salako. Aukštupyje prateka šiaurės rytų kryptimi sureguliuota vaga, per atvirus dirbamus laukus, ganyklas. Vidurupyje kerta kelią . Žemupyje upelio vaga natūrali, apaugusi krūmais ir medžiais, apie 100 m nuo kelio , kairiajame krante trykšta saugoma Rudoji versmelė.

Gyvenvietės prie Bebrinės: Liudvinava, Tyliūniškė, Salakas, Sabalunkos.

## Šaltiniai
Badro mūšis

**Badro mūšis** – 624 m. įvykęs susirėmimas tarp Mahometo vadovaujamų musulmonų ir Mekos kuraišitų Arabijoje tarp Mekos ir Medinos. Mūšis svarbus islamo istorijoje, tai buvo pirmoji musulmonų pergalė.

622 m. Mahometas ir jo skleidžiamo tikėjimo pasekėjai kuraišitų iniciatyva buvo išvaryti iš Mekos, jų turtas konfiskuotas. Musulmonai prisiglaudė Medinoje, iš kurios pradėjo atakuoti kuraišitų karavanus. 624 m. Mahometas sužinojo apie kuraišitų karavaną, vedamą Abu Sufjano, kuris grįžta iš Sirijos su daug turto. Mahometas norėjo šį karavaną perimti, tačiau Abu Sufjanas iš žvalgų sužinojo apie musulmonų kėslus ir pasirinko kitą kelionės kelią. Per žygūnus jis perspėjo kuraišitus Mekoje. Šie organizavo atsakomąjį žygį prieš musulmonus ir jų pajėgos susitiko prie Badro vietovės. Kuraišitų pajėgos buvo apie 1000 karių ir 100 raitelių, kai musulmonų, kuriems vadovavo Mahometas, minimos pajėgos buvo 314 karių ir du raiteliai.

Kuraišitai tikriausiai tikėjo lengvai nugalėsiantys musulmonus. Pasakojama, kad mūšis prasidėjo geriausių karių dvikovomis, kurias visas kuraišitai pralaimėjo. Tolimesnė jų ataka patyrė nesėkmę. Žuvo apie 70 jų karių, tarp kurių pagrindiniai lyderiai ir principinis Mahometo oponentas Amras ibn Hišamas. Dar apie 70 paimta į nelaisvę. Musulmonai neteko 14 karių – šešių muhadžirų ir aštuonių ansarų, kurie islame išskirti į atskirą sahabų grupę. Tai buvo pirmoji musulmonų pergalė istorijoje. Korane rašoma, kad kuraišitų gretos buvo pralaužtos paties Mahometo atakos, o musulmonams padėjo Dievo siųsta nematomų angelų armija, vedama arkangelo Gabrieliaus. Mūšis turėjo didelę reikšmę musulmonų ir islamo autoritetui Arabijoje. Kuraišitų gentis buvo turtingiausia ir galingiausia Mekoje ir jų pralaimėjimas žymiai silpnesniu laikytam priešininkui atkreipė daugelio arabų dėmesį į musulmonus. Kuraišitai organizavo žygius prieš juos (Uhudo mūšis, Tranšėjos mūšis), tačiau nesugebėjo sustabdyti islamo plitimo ir įtakos augimo. 630 m. Mahometo vedami musulmonai be didelio pasipriešinimo užėmė Meką.

## Šaltiniai
* Enciklopedija Britannica
* Ahmed Omer. *Prophet Mohammed: His Life and Times*, 2011, p. 34-36
Vainius (ežeras)

**Vainius** – ežeras Lietuvoje, Zarasų rajone, 1 km į pietus nuo Dusetų. Ežero ilgis iš šiaurės į pietus – 0,26 km, plotis – iki 0,11 km. Altitudė 100,5 m. Krantai žemi, pelkėti, apaugę medžiais ir krūmais. Iš pietų prieina Šilo miškas, kitose pakrantėse plyti pievos. Pietinė ežero dalis gausiai užžėlusi vandens augalija. Šalia įsikūręs Padustėlio kaimas. Rytine pakrante eina kelias . Ežeras nenutekantis, priklauso Šventosios upės baseinui.

## Šaltiniai
Varlinis (Zarasų r.)

**Varlinis** – ežeras Lietuvoje, Zarasų rajone, 3 km į šiaurės vakarus nuo Antalieptės, 0,2 km į rytus nuo Šventosios tvenkinio, Sruogiškių miške. Ežeras beveik apvalus, jo ilgis iš šiaurės į pietus 0,15 km, plotis – iki 0,13 km. Altitudė 109,3 m. Krantai žemi, pelkėti, ištisai apaugę medžiais. Ežeras nenutekantis, priklauso Šventosios upės baseinui.

## Šaltiniai
Vastelis

**Vastelis** arba **Vastalis** – ežeras lietuvoje, Zarasų rajone, 10 km į vakarus nuo Salako. Ežero ilgis iš šiaurės į pietus – 0,45 km, plotis – iki 0,19 km. Altitudė 152,3 m. Krantai labai aukšti, plačiai apaugę medžiais ir krūmais. Pakrantėse daugiausia plyti pievos. Iš pietų į šiaurę ežerą prateka Antalieptės HE tvenkinio intakas Ligaja (iš Alksno ežero į Ligajų ežerą). Prie ežero įsikūrę Aštrakalnio ir Ūžėniškių kaimai.

## Šaltiniai
Dobropilia

**Dobropilia** (, ) – miestas rytų Ukrainoje, Donecko srityje, 95 km į šiaurės vakarus nuo Donecko, prie Byko upės. Yra geležinkelio stotis, plentai į Kramatorską, Pokrovską, Barvinkovę. Kasamos akmens anglys. Taip pat vystoma maisto, statybinių medžiagų, pašarų pramonė.

1968–2010 m. Dobropilia turėjo troleibusų parką. Tai buvo vienas mažiausių pasaulio miestų, naudojančių troleibusus.

## Istorija
XIX a. vid. čia buvo Paraskovjevkos vienkiemis. XIX a. pab. pradėtos kasti akmens anglys. 1935 m. dvi angliakasių gyvenvietės sujungtos į Dobropilią (Dobropolę). 1953 m. suteiktas miesto statusas.

## Šaltiniai
Dokučajevskas

**Dokučajevskas** (, ) – miestas rytų Ukrainoje, Donecko srityje, 24 km į pietus nuo Donecko. Faktiškai valdomas Donecko Liaudies Respublikos. Už 14 km yra Olenivkos geležinkelio stotis, netoliese praeina Donecko–Mariupolio plentas. Veikia didžiausias Europoje fliuso–dolomito kombinatas. Kasamas dolomitas bei fliuso skalūnai. Veikia kasybos muziejus.

## Istorija
Gyvenvietė ėmė kurtis 1912 m., pradėjus dolomito kasybą. Iki 1954 m. tai buvo miesto tipo gyvenvietė, vadinta ***Jelenovskije Karjerais*** (*Еленовские Карьеры*). 1954 m. suteiktas miesto statusas ir Dokučajevsko pavadinimas (pagal rusų geologą, dirvotyrininką Vasilijų Dokučajevą.

2014 m. balandį miestą užėmė Donecko Liaudies Respublikos pajėgos.

## Šaltiniai
Dobrianka

**Dobrianka** () – miestas Rusijoje, Permės krašte, 61 km į šiaurę nuo Permės, Kamos tvenkinio rytiniame krante, prie Tiusės ir Dobriankos upių žiočių; rajono centras. Už 6 km yra Dobriankos geležinkelio stotis prie Permės–Kizelo linijos. Yra upių uostas, veikia keltų linijos. Veikia šiluminė jėgainė (Permės VRE), plėtojama naftos perdirbimo, medienos apdirbimo, baldų, statybinių medžiagų pramonė. Veikia muziejus su meno galerija, kultūros namai, kultūros centras.

## Istorija
Gyvenvietė (kaip *Domrianka*) šaltiniuose minima nuo 1623 m. Joje XVIII–XIX a. plėtota metalurgijos (geležies, vario) pramonė. XX a. pr. Dobrianka buvo nemažas miestelis su teatru, svarbiu turgumi, kameriniu orkestru. XX a. vid. sudarius Kamos tvenkinį, dalis senosios gyvenvietės buvo užlieta. Miesto statusas suteiktas 1943 m.

## Šaltiniai
Prizreno lyga

**Prizreno lyga** (), dar žinoma kaip **Albanijos lyga** – 1878–1881 m. veikusi albanų tautinio išsivadavimo organizacija, įkurta Prizrene, pradėjusi albanų nacionalizmo judėjimą.

Prizreno lyga buvo įkurta albanų klanų vadų, dvasininkų ir kitų įtakingų žmonių, kurie nesutiko su San Stefano taikos sąlyga perduoti dalį albanų gyvenamų žemių Serbijai, Juodkalnijai ir Bulgarijai. Kilus grėsmei, kad Epyras bus perduotas Graikijai, buvo suorganizuotos ginkluotosios pajėgos. Vėliau Prizreno lyga pareikalavo autonomijos, o 1881 m. sausio mėn. organizacijos vadovybė pasiskelbė laikinąja Albanijos vyriausybe. 1881 m. kovo mėn. Osmanų imperijos kariuomenė įveikė Albanijos ginkluotąsias pajėgas, vadovai buvo suimti.

## Šaltiniai
1975 m. pasaulio moterų rankinio čempionatas

**1975 m. pasaulio moterų rankinio čempionatas** – 6-asis pasaulio moterų rankinio čempionatas, kuris vyko 1975 m. gruodžio 2 - gruodžio 13 dienomis Vilniaus, Kijevo ir Rostovo prie Dono miestuose Sovietų Sąjungoje. 

Čempionato nugalėtoja antrą kartą tapo Rytų Vokietijos rinktinė. Čempionate pirmą kartą pasirodė ekipos iš Afrikos (Tunisas) ir Šiaurės Amerikos (JAV) žemynų.

## Grupinės varžybos
### A grupė

----

----

----

----

----

### B grupė

----

----

----

----

----

### C grupė

----

----

----

----

----

## Klasifikacinis etapas
### Dėl 10-12 vietų

### Dėl 7-9 vietų

### Finalinė grupė

## Šaltiniai
Tuniso moterų rankinio rinktinė

**Tuniso  moterų rankinio rinktinė** – komanda atstovaujanti Tunisą tarptautinėse moterų varžybose. Rinktinės sudėtį ir veiklą koordinuoja Tuniso rankinio federacija.

## Dalyvavimas čempionatuose
### Pasaulio čempionatas

## Nuorodos
*Oficiali svetainė
Čatyrdagas

**Čatyrdagas** (, , ) – kalnų masyvas Kryme, Krymo kalnų pagrindiniame kalnagūbryje (Jailoje), 10 km į šiaurės vakarus nuo Aluštos. Aukščiausias kalnas – Eklizi Bourunas (1527 m). Masyvo ilgis 10 km, plotis iki 4 km.

Paviršius plynaukštės pavidalo. Yra karstinių urvų ir įdubų. Sudaryti iš smiltainio, aleurito, argilito. Rytiniai ir pietiniai šlaitai yra statūs, vakariniai ir šiauriniai – lėkšti. Šlaitų apačioje auga bukų, aukščiau – kadagių miškai, Rytinėje papėdėje yra Angaros perėja, per ją eina Simferopolio–Jaltos plentas.


Квітуча гора.jpg|Vaizdas nuo Čatyrdago
Ліс_на_яйлі_Чатирдага.JPG|Kalnų miškai
Яйла чатир-дага и др. 09.jpg|Urvų tapyba
Верхнє_плато_Чатир-Дагу.jpg|Aukštikalnių augmenija


## Šaltiniai
Jungtinių Amerikos Valstijų moterų rankinio rinktinė

**Jungtinių Amerikos Valstijų moterų rankinio rinktinė** – komanda, atstovaujanti JAV tarptautinėse moterų varžybose. Rinktinės sudėtį ir veiklą koordinuoja JAV rankinio federacija.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
*Oficiali svetainė
Chester William Nimitz

**Česteris Viljamas Nimicas** (*Chester William Nimitz*);  – 1966 m. vasario 20 d.) – Jungtinių Amerikos Valstijų karo laivyno admirolas, laikomas viena svarbiausių karo laivyno figūrų Antrajame pasauliniame kare. 

## Biografija
Gimė vokiečių šeimoje. 1905 m. baigė Jūrų akademiją Anapolyje. Tarnavo Pirmajame pasauliniame kare. 1918 m. gavo JAV Atlanto laivyno povandeninių pajėgų štabo viršininko laipsnį. Po Pearl Harboro užpuolimo tapo Jungtinių Amerikos Valstijų Ramiojo vandenyno laivyno vadu. Sėkmingai įvykdė dideles jūrų operacijas prieš Japoniją, užėmė Gilberto, Saliamono, Maršalo, Marianų salas, Filipinus. 1944 m. gavo laivyno admirolo laipsnį. 1945 m. rugsėjo 2 d. JAV karo laive *[[Missouri]]* kartu su Daglasu Makarturu priėmė Japonijos kapituliaciją.  Nuo 1945 iki 1947 m. JAV laivyno jūrų operacijų viršininkas.

Po karo gavo daugybę JAV ir užsienio apdovanojimų ir ordinų. Jo garbei pavadintas ''USS'' ''Nimitz'' lėktuvnešis.

## Šaltiniai
1973 m. pasaulio moterų rankinio čempionatas

**1973 m. pasaulio moterų rankinio čempionatas** – 5-asis pasaulio moterų rankinio čempionatas, kuris vyko 1973 m. gruodžio 7 - gruodžio 15 dienomis Zagrebo, Belgrado, Sarajevo, Šibeniko ir Varaždino miestuose Jugoslavijoje.

Čempionato nugalėtojomis pirmą kartą tapo Jugoslavijos rinktinė. Dalyvių skaičius buvo išplėstas iki rekordinio 12 ekipų.

## Grupinės varžybos
### A grupė

### B grupė

### C grupė

### D grupė

## Pagrindinis turas
### 1 grupė

### 2 grupė

## Klasifikacinis etapas
### Dėl 9-12 vietų

### Finalai

;7 vieta

;5 vieta

;Bronzinis finalas

; Auksinis finalas

## Šaltiniai
Turkmenčiajaus taika

**Turkmenčiajaus taika** (, ) – Persijos ir Rusijos taikos sutartis, pasirašyta 1828 m. vasario 10 d., Turkmenčiajuje, dab. Irane. Ši sutartis užbaigė abiejų šalių karą.  

Riba tarp šalių buvo nustatyta pagal Arakso upę. Rusija gavo dalį Rytų Armėnijos ir teisę laikyti Kaspijos jūroje karinį laivyną. Persija turėjo sumokėti Rusijai 20 mln. sidabrinių rublių kompensaciją. Kartu su taika buvo pasirašyta šalių prekybinė sutartis.
The Fox (albumas)

**„The Fox“** – penkioliktas studijinis britų atlikėjo Elton John albumas, išleistas 1981 m. gegužės 20 d. Komerciškai albumas nebuvo labai sėkmingas, jo kopijų Jungtinėse Valstijose parduota maždaug tik 300 000.

## Turinys
Penkios dainos iš albumo buvo įrašytos ankstesniojo albumo „21 at 33“ sesijų metu. Daina „Elton's Song“ buvo uždrausta groti kelių valstybių radijuose, kadangi joje buvo užuominų į homoseksualumą. Albumą prodiusavo Eltonas Džonas, Clive Franks bei Chris Thomas (kuris vėliau prodiusavo ir kitus Eltono devintojo dešimtmečio albumus). Kaip ir prie pastarojo albumo, prie šio šiek tiek prisidėjo ir Bernie Taupin, kuriant dainos tekstus.

## Dainų sąrašas

#### Pirmoji pusė

# „Breaking Down Barriers“ (John, Gary Osborne) – 4:42
# „Heart in the Right Place“ (John, Osborne) – 5:15
# „Just Like Belgium“ (John, Bernie Taupin) – 4:10
# „Nobody Wins“ (Jean-Paul Dreau, Osborne) – 3:40
# „Fascist Faces“ (John, Taupin) – 5:12

#### Antroji pusė

# „Carla/Etude“ (John) – 4:46
# „Fanfare“ (John, James Newton Howard) – 1:26
# „Chloe“ (John, Osborne) – 4:40
# „Heels of the Wind“ (John, Taupin) – 3:35
# „Elton's Song“ (John, Tom Robinson) – 3:02
# „The Fox“ (John, Taupin) – 5:20

## Pardavimai

### Savaitiniai pardavimai

### Metų pabaigos pardavimai

## Išnašos